Sedlo nad Melišovcami

Sedlo nad Melišovcami () je horské sedlo v Kysuckej vrchovine. Nachádza sa v hlavnom hrebeni vrchoviny, nad obcou Lutiše.

 Polohopis 
Priesmyk leží v strednej časti pohoria, na juhu geomorfologického podcelku Vojenné. Nachádza sa v hlavnom hrebeni, ktorý vedie zo sedla Lutiška do sedla Meriadov, presnejšie medzi vrchmi Zlieň () na juhu a Biely vrch () na severe. Hrebeň tu oddeľuje Vadičovskú dolinu na západe, ktorou odteká voda z lokality Vadičovským potokom, od východne situovaného údolia Lutiše, ktorou voda smeruje do Radôstky a Bystrice v povodí Kysuce. Sedlo je pomenované podľa neďalekej osady a je dôležitou križovatkou turistických chodníkov. 

Územie leží v Žilinskom kraji a hrebeňom vedie hranica okresov Žilina a Kysucké Nové Mesto. Východná časť patrí do katastra obce Lutiše, západná obci Horný Vadičov.

 Prístup 
 po  červeno značenej hrebeňovke:
 od severu od rázc. Černatín () cez sedlo Meriadov a Biely vrch ()
 od juhovýchodu zo Sedla pod Zlieňom cez Zlieň ()
 po  zelenej turistickej značke od východu zo sedla Lutiška
 po  modrej značke:
 od západu z Horného Vadičova 
 od východu z Lutíš

 Referencie 

 Pozri aj 
 Kysucká vrchovina
 Vojenné

 Externé odkazy 
 Poloha na turistickej mape

Kategória:Sedlá v Kysuckej vrchovine
Kategória:Geografia okresu Kysucké Nové Mesto
Kategória:Geografia okresu Žilina